laion/Wikipedia-Exotic huggingface dataset:
האחים וורנר הנפשה

האחים וורנר הנפשה (באנגלית: Warner Bros. Animation) הוא אולפן הנפשה אמריקאי בבעלות חטיבת הילדים העולמית של האחים וורנר. האולפן קשור בין היתר לזיכיון הדמויות של הלוני טונס וסרטי ההנפשה של DC קומיקס. האולפן הוא יורשו של Warner Bros. Cartoons, האולפן שהפיק במקור את סרטי ההנפשה על לוני טונס בשנים 1933 עד 1963, ומשנת 1967 עד 1969. וורנר הקימה מחדש את חטיבת ההנפשה שלה בשנת 1980 כדי לייצר עבודות הקשורות ללוני טונס, כאשר מערך השידור של טרנר התמזג עם חברת טיים וורנר (כיום WarnerMedia) בשנת 1996. בשנות ה-90 של המאה ה-20, אחרי הפקה מוצלחת ביותר של הסרט "באטמן" החלה חברת וורנר, בשיתוף עם חברת הקומיקס DC קומיקס ליצור סדרות הנפשה המבוססות על גיבורי הקומיקסים שלה: באטמן, סופרמן וליגת הצדק. בשנת 1992 עלתה למסכים סדרת ההנפשה "באטמן – הסדרה המצוירת" שזכתה להצלחה רבה וביקורות נלהבות עקב טכניקת ההנפשה החדשנית והעלילה הבוגרת, המתוחכמת והגותית שנתנה כבוד לצופים ולמורשת העטלף. בעקבות הצלחות סדרה זו נוצרו לה 3 סדרות המשך ("באטמן ורובין", "באטמן – הסדרה החדשה" ו"באטמן 2000") וכן סדרות נוספות על גיבורי DC: סופרמן וליגת הצדק. בשנת 2000 יצאה גם הסדרה "באטמן: הדור הבא" המתארת את קורותיו של באטמן בעתיד הרחוק בגות'אם סיטי כאשר ברוס ויין יצא לגמלאות ומדריך נער צעיר שיתפוס את מקומו. כמו כן, במהלך אותן שנים, הפיקו וורנר מספר סדרות הנפשה היתוליות בשיתוף עם סטיבן ספילברג. הסדרות הללו היו "עלילות טייני טון", "אנימניאקס", "פריקזויד" ו"פינקי והמוח" – סדרה על זוג עכברי מעבדה שמנסים להשתלט על העולם ונהפכה לסדרת קאלט. בינואר 2013 הקימו האחים וורנר את חברת ההנפשה "Warner Animation Group" שם הפיקו סרטי הנפשה כגון: "סרט לגו", "חסידודס", "סרט לגו באטמן", "סרט לגו נינג'גו", "מפלצות בשלג" ועוד. בשנים האחרונות, האולפן התמקד בעיקר בהפקת סדרות טלוויזיה וסרטי הנפשה של דמויות שנוצרו מנכסים אחרים שבבעלות האחים וורנר, כולל DC קומיקס, Metro-Goldwyn-Mayer (באמצעות Turner Entertainment Co.) ו-Hanna-Barbera Productions. פרק זה לוקה בחסר. אנא תרמו לוויקיפדיה והשלימו אותו. לוני טונס: הסרט המטורף מטורף של באגס באני (1981) 1001 סיפורי באגס באני (1982) דאפי דאק באי הקסום (1983) דאפי דאק ומכסחי הברווזים (1988) באטמן: מסכת התעתועים (1993) ספייס ג'אם (1995) חתולים אינם רוקדים (1997) החרב הקסומה - המסע לקמלוט (1998) ענק הברזל (1999) אוסמוזיס ג'ונס (2001) לוני טונס: חוזרים לאקשן (2003) עלילות טייני טון - כיף של חופשה (1992) באטמן: איש הקרח (1998) המשאלה של וואקו (1999) טוויטי מסביב לעולם (2000) באטמן הדור הבא: שובו של הג'וקר (2000) טום וג'רי: טבעת הקסמים (2002) עלילות טייני טון (1990-1992) טאז-מאניה (1991-1995) באטמן - הסדרה המצוירת (1992-1995) אנימניאקס (1993-1998) תעלומות סילבסטר וטוויטי (1995-2002) פינקי והמוח (1995-1998) פריקזויד! (1995-1997) סופרמן: סדרת האנימציה (1996-2000) המשוטטים הנועזים (1996-1997) ווינהד (1996-1997) הרפתקאותיו החדשות של באטמן (1997-1999) היסטריה! (1998-2000) פינקי, מירה והמוח (1998-1999) באטמן: הדור הבא (1999-2001) DC קומיקס Warner Animation Group מדיה וקבצים בנושא האחים וורנר הנפשה בוויקישיתוף אתר האינטרנט הרשמי של האחים וורנר הנפשה האחים וורנר הנפשה, ברשת החברתית אקס (טוויטר) "האחים וורנר הנפשה", במסד הנתונים הקולנועיים IMDb (באנגלית)
Good Without

"Good Without" הוא סינגל של הזמרת-יוצרת הבריטית מימי וב. נכון ליולי 2021, לסינגל למעלה מ-2 מיליון צפיות ביוטיוב, ולמעלה מ-64 מיליון השמעות בספוטיפיי. ב-2 ביוני 2021, היא ביצעה את השיר בתוכנית האירוח הקומית האמריקאית, המופע של אלן דג'נרס. מידע על הסינגל "Good Without" באתר מיוזיק בריינז מילות השיר "Good Without" באתר Genius סרטון השיר "Good Without" באתר יוטיוב מידע על השיר "Good Without" באתר iTunes מידע על השיר "Good Without" באתר ספוטיפיי Mimi Webb - Good Without (Official Audio), נבדק ב-2021-07-02 Mimi Webb Unveils a Stunning Music Video for “Good Without”, Out Now Magazine | Music News - Charts, Festivals & Clubs, ‏2021-04-25 (באנגלית אמריקאית) Mimi Webb continues her ascent with new single 'Good Without', The Music Network, ‏2021-05-24 Songfacts, Good Without by Mimi Webb - Songfacts, www.songfacts.com (באנגלית) Mimi Webb - Good Without (Official Music Video), נבדק ב-2021-07-02 Good Without, נבדק ב-2021-07-02 Mimi Webb Performs ‘Good Without’, נבדק ב-2021-07-02 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Renegade (שיר)

"Renegade" (בעברית: "עָרִיק" או "בּוֹגֵד") הוא שיר שהוקלט על ידי הלהקה האמריקאית ביג רד משין, בהשתתפות הזמרת-יוצרת האמריקאית טיילור סוויפט, מתוך אלבום האולפן השני של הלהקה, How Long Do You Think It's Gonna Last?. השיר יצא לאור ב-2 ביולי 2021, על ידי חברות התקליטים ג'אג-ג'וואר ו-37D03D, כסינגל השלישי מתוך האלבום. "Renegade" עוסק במישהו שמתמודד עם הפרעות נפשיות, תוך שהוא מביע אהדה וגם תסכול על האופן שבו זה משפיע על מערכת היחסים שלו. השיר הגיע למקום הראשון במצעד האייטונס האמריקאי והיה לשירה ה-49 של סוויפט שעשה זאת; שיא של כל הזמנים. השיר נכתב על ידי ארון דסנר וטיילור סוויפט והופק על ידי ארון דסנר. הוא הוקלט בין שנת 2018 לשנת 2021, בסמוך להקלטת האלבום עצמו והופץ ביולי 2021, כמה שבועות לפני צאתו של האלבום. את השיר כתב דסנר עם סוויפט, בדומה לעשרות השירים שכתב והפיק עימה ב-Folklore ‏(2020) ו-Evermore ‏(2020). בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6.8 מיליון השמעות. קליפ המילים הרשמי של השיר פורסם בערוץ היוטיוב של ביג רד משין ב-2 ביולי 2021, בשידור חי ביום צאתו כסינגל. הקונספט שלו דומה לזה של עטיפת האלבום, How Long Do You Think It's Gonna Last?, ועטיפת הסינגל עצמו. בקליפ המילים ניתן לראות את מילות השיר, כמו גם את סוויפט עצמה, כשהיא מבצעת אותו. נכון ליולי 2021, מונה הצפיות של הקליפ עומד על למעלה מחצי מיליון צפיות. כלפי השיר הופנו ביקורות חיוביות, תוך שברולינג סטון הוא דורג במקום ה-75 ברשימת "כל 206 השירים של טיילור סוויפט, לפי דירוג". מידע על הסינגל "Renegade" באתר מיוזיק בריינז סרטון השיר "Renegade" באתר יוטיוב How Long Do You Think It’s Gonna Last? by Big Red Machine, Genius (באנגלית) Big Red Machine (Ft. Taylor Swift) – Renegade, נבדק ב-2021-07-02 Taylor Swift’s New Song ‘Renegade’ with Big Red Machine Is Here – Listen & Read Lyrics!, Just Jared (באנגלית אמריקאית) ציוץ של Chart Data ברשת החברתית אקס (טוויטר), 2 ביולי 2021 folklore by Taylor Swift, Genius (באנגלית) evermore by Taylor Swift, Genius (באנגלית) Renegade (feat. Taylor Swift), נבדק ב-2021-07-02 Big Red Machine - Renegade (feat. Taylor Swift) (Official Music Video), נבדק ב-2021-07-02 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) ציוץ של Gary Trust ברשת החברתית אקס (טוויטר), 2 ביולי 2021 Top 40/M Future Releases | Mainstream Hit Songs Being Released and Their Release Dates ..., All Access (באנגלית)
ז'רמי דוקו

ז'רמי דוקו (בצרפתית: Jérémy Doku; נולד ב-27 במאי 2002 באנטוורפן שבבלגיה) הוא כדורגלן בלגי, המשחק בעמדת הקיצוני בקבוצת מנצ'סטר סיטי מהפרמייר ליג ובנבחרת בלגיה. דוקו גדל במחלקת הנוער של אנדרלכט מליגת העל הבלגית. ב-25 בנובמבר 2018 ערך דוקו את הופעת הבכורה שלו בקבוצה הבוגרת של המועדון, בהפסד 4-2 לסנט טרוידן במסגרת המחזור ה-16 בליגה. בעונתו הראשונה בקבוצה הבוגרת של המועדון ערך דוקו שש הופעות ליגה, ובהמשך הוסיף 28 הופעות ליגה וחמישה שערים. ב-5 באוקטובר 2020 חתם דוקו בסטאד רן מליגת העל הצרפתית. ב-16 באוקטובר ערך דוקו את הופעת הבכורה שלו במועדון, כשנכנס כמחליף בתיקו 1-1 נגד דיז'ון במסגרת המחזור השביעי בליגה. ב-20 במרץ 2021 הבקיע דוקו את שער הבכורה שלו במועדון, בניצחון 3-1 על מץ במסגרת המחזור ה-30 בליגה. בעונתו הראשונה בסטאד רן ערך דוקו 30 הופעות ליגה והבקיע שני שערים, והוסיף שש הופעות בשלב הבתים של ליגת האלופות לעונת 2020/2021. ב-24 באוגוסט 2023 חתם לחמש עונות במנצ'סטר סיטי ששילמה תמורתו 60 מיליון אירו . ב-2 לספטמבר ערך את הופעת הבכורה שלו נגד פולהאם בניצחון 5-1. ב-16 בספטמבר דוקו הבקיע את השער הראשון שלו במדי מנצ'סטר סיטי כשהבקיע בניצחון חוץ 3-1 נגד ווסטהאם יונייטד. ב-4 לאוקטובר כבש את השער הראשון שלו אי פעם בליגת האלופות כשכבש נגד לייפציג וגם בישל לחוליאן אלברז בניצחון 3-1. ב-4 לנובמבר דוקו הביא תצוגה יוצאת מן הכלל כשבישל 4 פעמים והוסיף שער נגד בורנמות' בניצחון 6-1, באותו יום דוקו קבע שיא של הכי הרבה בישולים במשחק פרמייר ליג בודד כשהצטרף לרשימה של שחקנים כמו דניס ברגקאמפ, ססק פברגאס ועוד. ב-5 בספטמבר 2020 ערך דוקו את הופעת הבכורה שלו בנבחרת בלגיה, כשנכנס כמחליף בניצחון 2-0 על נבחרת דנמרק במסגרת ליגת האומות 2020/2021. שלושה ימים לאחר מכן הבקיע דוקו את שער הבכורה שלו במדי הנבחרת, בניצחון 5-1 על נבחרת איסלנד, גם הוא במסגרת ליגת האומות. דוקו נכלל בסגל נבחרת בלגיה לטורניר יורו 2020, וערך שתי הופעות בטורניר. נכלל בסגל נבחרת בלגיה לטורניר מונדיאל 2022. נכלל בסגל נבחרת בלגיה לטורניר יורו 2024. מדיה וקבצים בנושא ז'רמי דוקו בוויקישיתוף ז'רמי דוקו, ברשת החברתית אקס (טוויטר) ז'רמי דוקו, ברשת החברתית אינסטגרם ז'רמי דוקו, ברשת החברתית טיקטוק ז'רמי דוקו, באתר Transfermarkt ז'רמי דוקו, באתר Soccerway ז'רמי דוקו, באתר BDFutbol ז'רמי דוקו, באתר WorldFootball.net ז'רמי דוקו, באתר National Football Teams ז'רמי דוקו, באתר FootballDatabase.eu ז'רמי דוקו, באתר ESPN דוקו חותם במנצ'סטר סיטי, ‏24 באוגוסט 2023 (באנגלית) Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית) 25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית)
מיטל (פירושונים)

האם התכוונתם ל... מיטל – יישוב קהילתי בהקמה בהר הגלבוע אורית מיטל – משוררת, מרצה לספרות באוניברסיטת תל אביב ומנהלת עמותת בית עגנון בירושלים שלמה מי-טל – פרופסור בפקולטה להנדסת תעשייה וניהול בטכניון
גנמאיצ'ה

גֵנמָאיצָ'ה (ביפנית, 玄米茶; בתרגום חופשי, "תה עם אורז חום") הוא תה ירוק יפני, המורכב מעלי תה בתוספת אורז חום מטוגן. במקור שתו את התה הזה השכבות העניות של האוכלוסייה, כשהאורז משמש להעלאת כמות התה והוזלת המשקה. היום שותה את התה כלל האוכלוסייה. להכנת הגנמאיצ'ה מוסיפים מים רותחים. בניגוד לרוב סוגי התה, לגנמאיצ'ה יש ערך תזונתי (ספל רגיל, עם כ-2 גרם עלי תה, הוא בעל ערך קלורי של כ-1 קק"ל ותכולת שומן של כ-0.03 גרם). לצבע חליטת התה יש גוון צהוב בהיר. הטעם רך, משלב את ריח הצמחים המרענן של תה ירוק והריח של אורז מטוגן. גנמאיצ'ה מבוסס על התה באנצ'ה או, לעיתים רחוקות יותר, סנצ'ה אשר מעורבב עם האורז חום קלוי גנמאי (ביפנית, 玄米). גנמאיצ'ה נמכר לפעמים גם בתוספת מאצ'ה. מוצר זה נקרא מאצ'יה-אירי-גנמאיצ'ה (ביפנית, 抹茶入り 玄米茶, שמשמעו "גנמאיצ'ה בתוספת מאצ'ה"). טעמו דומה לגנמאיצ'ה רגיל, אך בדרך כלל הוא חזק יותר. צבע המשקה ירוק יותר. גנמאיצ'ה מכיל מעט מאוד קפאין. מדיה וקבצים בנושא גנמאיצ'ה בוויקישיתוף "Genmaicha Tea（玄米茶）". Vicony Tea Directory (באנגלית). נבדק ב-2021-01-27. George L. van Driem (2019). The Tale of Tea: A Comprehensive History of Tea from Prehistoric Times to the Present Day (באנגלית). Leiden: Brill. pp. 219–220. Hattori Yukio, ed. (2017). An Illustrated guide to Japanese Traditional Cooking and Annual Events (באנגלית). 京都: 淡交社. p. 89. ISBN 978-4-473-04181-4.
מגי ביירד

מגי מאי ביירד (באנגלית: Maggie May Baird; נולדה ב-29 במרץ 1959) היא שחקנית אמריקאית, מדובבת, זמרת, תסריטאית ומורה לתיאטרון לשעבר. ביירד גדלה בקולרדו. היא למדה תיאטרון וריקוד באוניברסיטת יוטה. לפני שעברה לניו יורק, הופיעה לראשונה בשנת 1981 באופרת הסבון "עולם אחר" ששודרה בטלוויזיה וכן בסרט An Innocent Man. בשנת 1991 עברה ללוס אנג'לס והמשיכה להופיע בסדרות טלוויזיה כגון בונז, תיקים באפלה ועמוק באדמה. במקביל החלה ללמד בבית הספר לאלתור ותיאטרון - "The groundlings". בשנות ה-2000 דיבבה במשחקי מחשב, ביניהם 'אפקט המסה' ו'שורת הקדושים'. ב-2009 הוציאה ביירד את האלבום סטודיו הראשון שלה "we sail". ב-2013 כתבה ושחקה תפקיד ראשי עם הבן שלה בסרט "Life Inside Out" (אנ') ב-2016 ערכה את סרטון המוזיקה של השיר "six feet under" עבור בתה, בילי אייליש. ביירד נולדה וגדלה בפרויטה שבקולורדו, שם למדה כנערה פסנתר וגיטרה. בשנת 1977 סיימה את לימודיה בבית הספר התיכון Fruita Monument. היא למדה תיאטרון וריקוד באוניברסיטת יוטה לפני שעברה מאוחר יותר לעיר ניו יורק, שם הופיעה בתחיית "אייסמן בא בברודוויי" ב-1985, ובמספר מופעים מחוץ לברודוויי. את הופעת הבכורה שלה בטלוויזיה הופיעה בשנת 1981, ושיחקה בתפקיד משנה באופרת הסבון האמריקאית "עולם אחר", לפני שהעבירה תשעה חודשים בסיבוב הופעות עם The Heidi Chronicles בשנת 1990, שם גילמה את התפקיד של אחד מחבריו של היידי. היא שיחקה בתפקיד גדול יותר של טיילור בולדווין באופרת הסבון As the World Turns בשנת 1987 לפני שערכה את הופעת הבכורה שלה בסרט כתפקיד סטייסי בסרט "איש תמים" בשנת 1989. בשנת 1991 עברה ביירד ללוס אנג'לס, קליפורניה, שם שיחקה בהפקות טלוויזיה וקולנוע כמו L.A. Law, Murphy Brown, Walker, Texas Ranger ו-Picket Fences בין השנים 1994 ל-2000 ביירד הייתה חברה ומורה ב"גראונדלינגס ", להקה ובית ספר אימפרוביזציה וסקיצות בלוס אנג'לס. בהיותה ב-The Groundlings, ביירד לימדה והופיעה עם שחקנים כמו וויל פרל, קריסטן ויג ומליסה מקארתי, והפכה למורה הראשונה לאלתור של מקארתי. ביירד הייתה מדבבת במשחקי וידאו כמו ב-Mass Effect, סדרת Saints Row, סדרת EverQuest II, Lightning Returns: Final Fantasy XIII, Rogue Galaxy ו-Vampire: The Masquerade - Redemption. כמה מתפקידי המשחק הבולטים שלה משנות האלפיים עד 2010 הם: שרון פרל בתיקים באפלה בשנת 2000, סנדרה היקס בבונז בשנת 2009, אנדראה קון בסרט עמוק באדמה בשנת 2005, והאסארי סמארה מהטרילוגיה המקורית של Mass Effect. במרץ 2009 הוציאה ביירד את אלבום הבכורה שלה We Sail. ביירד כתבה, הפיקה, שיחקה וסיפקה את פסקול הסרט "Life Inside Out" שיצא באוקטובר 2013. הסרט, חוקר את היחסים בין אם לבן באמצעות מוזיקה, מציג את בנה האמיתי של ביירד, פיניאס או'קונל. גארי גולדשטיין מלוס אנג'לס טיימס כתב "הפגנה יפה של אהבת האם מסכמת את הסרט הקטן המיוחד הזה על פתק נוגע ללב." בשנת 2016, ביירד ערכה את הקליפ לשיר "Six Feet Under" של הבת שלה, בילי אייליש. בשנת 1995 נישאה לשחקן האמריקאי פטריק אוקונל, אותו הכירה בהופעה שלה באלסקה. בנה פיניאס נולד כעבור שנתיים. לביירד נולדה בת, בילי אייליש בהיילנד פארק, לוס אנג'לס בדצמבר 2001, שם הם מתגוררים נכון ל-2022. היא ובעלה החליטו לחנך את ילדיהים חינוך ביתי, כאשר ביירד קבעה: "חינוך ביתי מאפשר לנו לתת להם לעשות את הדברים שהם באמת אוהבים לעשות ולא שיהיה להם לוח זמנים ענק". מדיה וקבצים בנושא מגי ביירד בוויקישיתוף מגי ביירד, במסד הנתונים הקולנועיים IMDb (באנגלית) מגי ביירד, באתר AllMovie (באנגלית) מגי ביירד, באתר AllMusic (באנגלית) מגי ביירד, באתר MusicBrainz (באנגלית) מגי ביירד, באתר Discogs (באנגלית)
Over You

Over You הוא אלבום האולפן השני של הזמרת הישראלית מאיה סימנטוב, כמו גם אלבום רשמי של עופר ניסים. האלבום יצא לאור ב-1 ביולי 2010 על ידי חברת התקליטים עופר ניסים מיוזיק. האלבום כלל את להיטי המועדונים "Illusion",‏ "Over You",‏ "Cuando" ו-"Tel Aviv", שזכו להשמעות רבות בפלטפורמות הסטרימינג השונות. אף על פי שיצא האלבום בשנת 2010, הצליח לצבור מיליוני השמעות בספוטיפיי, תוך ש-"Hook Up" צבר למעלה ממיליון וחצי השמעות. ביוני 2010 הוציא עופר ניסים שני אלבומים חדשים, Pride All Over אשר כלל שיתופי פעולה עם שלומי סרנגה (בשיר "Essi"), עברי לידר (בשיר "Fuck Off Berlin"), ניקה (בשיר "The One and Only"), סוזן פאלמר עם מאיה סימנטוב (בשיר "You Stepped Into My Life") והצמד "Epiphony" (בשירים "Boxing Ring" ו-"Mr. Charming"). אחד השירים הבולטים באלבום היה גרסת מועדונים לשירה של שושנה דמארי, "עדיין כאן". במקביל, ראה אור אלבום האולפן השני והמלא של עופר ניסים עם "זמרת הבית" שלו מאיה סימנטוב. האלבום Over You כלל את להיטי המועדונים "Illusion",‏ "Over You",‏ "Cuando", ו-"Tel Aviv" שהוקלט לכבוד חגיגות מאה שנה להיווסדה של העיר תל אביב-יפו. מידע על האלבום Over You באתר MusicBrainz האלבום Over You באתר ספוטיפיי Over You, נבדק ב-2021-07-02 Pride All Over 2010, נבדק ב-2021-07-02 עופר ניסים ושושנה דמארי - עדיין כאן, נבדק ב-2021-07-02
Second Time

Second Time הוא אלבום אולפן/מהדורה מחודשת של הזמרת הישראלית מאיה, כמו גם אלבום רשמי של המפיק מוזיקלי הישראלי עופר ניסים. הוא יצא לאור ב-12 בספטמבר 2006, בהוצאת חברת התקליטים סטאר 69 רקורדס. הוא כולל את להיטי המועדונים "Alone",‏ "First Time" ו-"Be My Boyfriend" שזכו להשמעות רבות בפלטפורמות הסטרימינג השונות. Second Time הוא מעין מהדורה מחודשת של אלבום הבכורה של מאיה וניסים, First Time, שיצא לאור בשנת 2005 וזכה להצלחה גם כן. אף על פי שיצא בשנת 2006, נחשב Second Time לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-15 מיליון השמעות. השיר "First Time" (שיר הנושא של האלבום) נחשב לאחד מ-35 השירים הישראליים המושמעים ביותר בכל הזמנים בספוטיפיי. בשנת 2005 ראה אור אלבומו הבין-לאומי הראשון של עופר ניסים, First Time, וזאת במקביל לשני אלבומים בישראל: גרסה מקומית ל-First Time ו-The Remixes, אלבום רמיקס שהפיק ניסים ללהיטים של זמרים שונים. עם מאיה הפיק מספר להיטים, בהם "Summer Night City",‏ "Alone",‏ "Perfect Love",‏ "Rain",‏ "Heart Breaking והשיר "כל העולם". לאור הצלחת First Time, יצא בשנת 2006 האלבום Second Time אשר כלל רמיקסים ושני שירים חדשים: "On My Own" והלהיט "Be My Boyfriend". מידע על האלבום Second Time באתר MusicBrainz האלבום Second Time באתר Discogs האלבום Second Time באתר ספוטיפיי Second Time, נבדק ב-2021-07-02 First Time, נבדק ב-2021-07-02 First Time (Offer Nissim feat. Maya), נבדק ב-2021-07-02
First Time (אלבום)

First Time הוא אלבום הבכורה של הזמרת הישראלית מאיה, כמו גם אלבום רשמי של המפיק מוזיקלי הישראלי עופר ניסים. הוא יצא לאור ב-1 בדצמבר 2005, בהוצאת חברת התקליטים IMP רקורדס. הוא כולל את להיטי המועדונים "Heart Breaking",‏ "Rain" ו-"Perfect Love" שזכו להשמעות רבות בפלטפורמות הסטרימינג השונות. אף על פי שיצא בשנת 2005, נחשב First Time לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-10 מיליון השמעות. השיר "First Time" (שיר הנושא של האלבום) נחשב לאחד מ-35 השירים הישראליים המושמעים ביותר בכל הזמנים בספוטיפיי. גם "Alone" זכה להצלחה כאשר צבר למעלה מ-1.9 מיליון השמעות. במהדורה הבין-לאומית שלו, ניסים עצמו מוצג בעטיפה ללא אזכור מסוים של מאיה. בשנת 2005 ראה אור אלבומם הבין-לאומי הראשון של מאיה ועופר ניסים, First Time, וזאת במקביל לשני אלבומים בישראל: גרסה מקומית ל-First Time ו-The Remixes, אלבום רמיקס שהפיק ניסים ללהיטים של זמרים שונים. עם סימנטוב הפיק מספר להיטים, בהם "Summer Night City",‏ "Alone",‏ "Perfect Love",‏ "Rain",‏ "Heart Breaking והשיר "כל העולם". לאור הצלחת First Time, יצא בשנת 2006 האלבום Second Time אשר כלל רמיקסים ושני שירים חדשים: "On My Own" והלהיט "Be My Boyfriend". בזכות שני האלבומים First Time ו-Second Time זכו סימנטוב וניסים להצלחה בין-לאומית, מה שהוביל אותם להוציא אלבום שלישי בשנת 2010, Over You. מידע על האלבום First Time באתר MusicBrainz האלבום First Time באתר Discogs האלבום First Time באתר ספוטיפיי First Time, נבדק ב-2021-07-02 Second Time, נבדק ב-2021-07-02 Offer Nissim – First Time First Time (Offer Nissim feat. Maya), נבדק ב-2021-07-02 Over You, נבדק ב-2021-07-02
אזקיאל קבזה דה בקה

אזקיאל קבזה דה בקה (באנגלית: Ezequiel Cabeza De Baca; 1 בנובמבר 1864 – 18 בפברואר 1917) היה פוליטיקאי אמריקאי, שכיהן כמושל השני של מדינת ניו מקסיקו. בקה היה ההיספני ויליד ניו מקסיקו הראשון בתפקיד. בקה הוא צאצא של המתיישבים הספרדים בארצות הברית. בקה נולדה בעיר לאס וגאס, טריטוריית ניו מקסיקו, ב-1 בנובמבר 1864. בצעירותו, למד במכללה הישועית המקומית, כיום אוניברסיטת ריג'יס. במרוצת השנים עבד בקה במסילות ברזל בעיר הולדתו. ב-14 בדצמבר 1889 נישא באקה למרגריטה, ובשנת 1891, החל לעבוד במקומון הספרדי La Voz del Pueblo, שם הכיר את אנטוניו לוסרו, שלימים מונה למזכיר המדינה הראשון של ניו מקסיקו. בשנת 1900, הפך בקה לפעיל של המפלגה הדמוקרטית. בשנת 1912, עם הצטרפותה הרשמית של ניו מקסיקו למדינות ארצות הברית, מונה בקה לסגן המושל ויליאם מקדונלד. בתקופת כהונתו, פיתח את חוקת המדינה, תוך מאבק למתן חינוך דו-לשוני (באנגלית ובספרדית) לכל אזרחיה. לאחר שכהונתו של מקדונלד הגיעה לקיצה, הציעו תומכי המפלגה הדמוקרטית בניו מקסיקו לבקה להפוך למושל השני של המדינה. תחילה סירב, אך במרוצת הזמן נענה לבקשת המפלגה, והושבע לתפקיד המושל, ב-1 בינואר 1917. הוא נפטר ב-18 בפברואר 1917, בעת כהונתו, מחלות בריאותיות רבות. הוא נטמן בבית העלמין בהר קאלווארי בלאס וגאס, עיר הולדתו. לאחר שנפטר, נבנה מחוז חדש בניו מקסיקו לזכרו, מחוז דה בקה. אזקיאל קבזה דה בקה, באתר "Find a Grave" (באנגלית) EZEQUIEL CABEZA DE BACA, אתר ההיסטוריה של ניו מקסיקו The Washington times. [volume, February 19, 1917, COMPLETE AFTERNOON EDITION, Page 7, Image 7]
גשר האינווליד

גשר האינווליד (בצרפתית: Pont des Invalides) הוא הגשר הנמוך ביותר מבין הגשרים שחוצים את נהר הסן בתחומי העיר פריז. סיפורו של גשר האינווליד מתחיל בשנת 1821, כאשר המהנדס קלוד לואי מרי אנרי נאוויה הגה גשר שחצה את הסן ללא עמודי תמך, חידוש זה של נאוויה היה מהפכני מבחינה טכנולוגית. בנייתו הגשר התלוי המוצע החלה ב-1824, הגשר היה אמור להיבנות מול האינווליד היכן שכיום ממוקם גשר אלכסנדר ה-3. נאוויה לא הוסיף טווח בטיחות לחישוביו, על אף שהחוזה לבניית הגשר היה נוקשה במיוחד. אחריי שתוכניתו של נאוויה אושרה על ידי חברת השקעות פרטית, הקבלן לא היה יכול לשנות דברא בלי אישור, ולא היה אישור להצעה של שיפורים. הגשר איבד את בטיחותו לאחר שנשברו המעגנות עקב הצטברות של סחף ותנועה נוספת עקב עצירת המים ליד התמכים. הגשר נזקק לפירוק, ונאוויה הואשם בכך על ידי וועדה ממשלתית שקבעה שהוא שם את מבטחו במתמתיקה יתר על המידה. נאוויה נראה בציבור בצורה שלילית, ואף הושווה אל בוני הגשרים הבריטים (עד שנת 1904 צרפת ובריטניה היו יריבות מרות). לאחר שהושגה הסכמה בין הקבלן למשקיעים, חומרי הגלם הועברו לבניית גשרים אחרים, שיבנו על פי עיצובים של אלן דסז'ארדנס שנחשבו בעייני הציבור כפחות אלגנטיים מבחינה עיצובית. בתגובה לתלונות על עיצובו של אלן דסז'ארדנס מצד האינווליד, השירותים הציבוריים החליטו להזיז את הגשר אל מורד הנהר. לכן בשנת 1829 שני מהנדסים, דה וורז'ס וביארד דה לה וונגטרי, סיימו את הבנייה של גשר תלוי ראוי אשר נתמך על ידי שני עמודי תמך בסן ושלושה פורטיקים, כול אחד בגובה 20 מטר. עקב שחיקה מרובה של הגשר, המעבר בו היה צריך להיות מוסדר משנת 1850 ואילך. בשנת 1854, הרסו את גשר האינווליד בכדי שיוכלו לבנות גשר חדש לכבוד התערוכה העולמית של פריז לשנת 1855. פול מרטין גלושר דה לגליסרי ו ז'ולס סווארין השתמשו בעמודי התמך הקיימים של הגשר הקודם לו הוסיפו עמוד תמך מרכזי שמסביבו במתרה לבנות במקום הגשר התלוי גשר קשתות מלבנים. את המזח החדש עיטרו פסלים בשני נושאים אלגוריים: ניצחון הארץ מאת ויקטור ויליין במעלה הנהר; הניצחון הימי מאת ז'ורז 'דיאבולט במורד הזרם, ואילו שני המזחים הישנים עוטרו בפסלים של גביעים צבאיים הנושאים את מעיל הנשק האימפריאלי, שניהם עבודתם של אסטיינקס-סבולה בוזיו. חרף העובדה שהגשר חודש וחוזק, הוא עדיין שקע 25–30 סנטימטר ב-1878, ואיבד שתי קשתות במהלך החורף של 1880 (הקשתות שוחזרו עד סוף השנה ההיא). אך מאז גשר האינווליד לא סבל מזנקים משמעותיים, והשיפוץ היחיד שבוצע בו היה הרחבת המדרכה בשנת 1956. קישורים חיצוניים מדיה וקבצים בנושא גשר האינווליד בוויקישיתוף The Paris Bridge That Never Was No. 2832: CLAUDE-LOUIS NAVIER Charles Stewart Drewry, A Memoir of Suspension Bridges: Comprising the History of Their Origin and Progress, and of ...
חוליו אנקיסו (2004)

חוליו ססאר אנקיסו (בספרדית: Julio César Enciso; נולד ב-23 בינואר 2004 בסאגוזו שבפרגוואי) הוא כדורגלן פרגוואי, המשחק בעמדת הקשר בברייטון אנד הוב אלביון ובנבחרת פרגוואי. ב-17 במרץ 2019 ערך אנקיסו את הופעת הבכורה שלו בליברטד, כשנכנס כמחליף בניצחון 0–4 על דפורטיבו סנטני. ב-12 ביולי 2022 חתם בברייטון אנד הוב אלביון מהפרמייר ליג. אנקיסו נכלל בסגל נבחרת פרגוואי לקופה אמריקה 2021. ב-15 ביוני 2021 ערך אנקיסו את הופעת הבכורה שלו בנבחרת, בניצחון 1–3 על נבחרת בוליביה בשלב הבתים של הטורניר. אנקיסו ערך הופעה נוספת כמחליף בשלב רבע הגמר של הטורניר, בו הודחה נבחרת פרגוואי על-ידי נבחרת פרו. נכלל בסגל הנבחרת האולימפית של פרגוואי לטורניר הכדורגל באולימפיאדת פריז (2024). מדיה וקבצים בנושא חוליו אנקיסו בוויקישיתוף חוליו אנקיסו, באתר Transfermarkt חוליו אנקיסו, באתר Soccerway חוליו אנקיסו, באתר BDFutbol חוליו אנקיסו, באתר WorldFootball.net חוליו אנקיסו, באתר National Football Teams חוליו אנקיסו, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
כפרי פוטיומקין

כפרֵי פּוֹטיוֹמקין (ברוסית: Потёмкинские деревни) הוא ביטוי שפירושו זיוף מרשים אך ריק מתוכן, תפאורת ראווה שנועדה ליצור רושם, אך אין מאחוריה דבר. הביטוי מבוסס על סיפור היסטורי על אודות גנרל גריגורי פוטיומקין, מהאנשים החזקים ברוסיה של הצארינה יקטרינה הגדולה. לפי הסיפור המקובל, כאשר עמדה צארינה לבקר בקרים שבדרומה של רוסיה בשנת 1787, דאג פוטיומקין, שניהל מסע צבאי בקרים, להקים לאורך הגדות השוממות של נהר דנייפר כפרי דמה: חזיתות-בניינים ריקות, שנועדו להרשים את הצארינה ונוסעיה בחשיבות כיבושיו, ובכך להגדיל את ערכו בעיניה. מכאן, הפך הביטוי כינוי נרדף לאחיזת עיניים, תפאורה בלבד, שנועדה ליצור רושם בלי שיהיה מאחוריה תוכן. היסטוריונים מודרניים שונים מפקפקים באמיתות הסיפור וסבורים שיש בו הגזמה רבה. פוטיומקין אכן השקיע מאמצים בפיתוח קרים וככל הנראה הורה לאיכרים לפתח את השטחים הקרובים לגדת הנהר כדי להרשים את פמליית הצארינה, אך קרוב לוודאי שלא הקים כפרי דמה שלמים לשם כך. לצד כפרי פוטיומקין הקים פוטיומקין גם הרבה יישובים "אמיתיים", ובין היתר פיתח את העיר אודסה (כיום באוקראינה). פאסאדיזם (אנ') ערך מילוני בנושא כפרי פוטיומקין, בוויקימילון אסתר זנדברג, פייק יישובים בני זמננו. פעם קראו לזה "כפרי פוטיומקין", באתר הארץ, 5 בספטמבר 2018 שימוש בביטוי "כפרי פוטיומקין" במשפט אייכמן על ידי התביעה. עדותו של מרדכי אנסבכר, ישיבה 38, ע' 565 ערך זה הוא קצרמר בנושא בלשנות ובנושא היסטוריה. אתם מוזמנים לתרום לוויקיפדיה ולהרחיב אותו.